Στέγη Ελληνικών Χορωδιών

Προσθεσμία για Συμμετοχή στην Παρουσίαση Έργων του 3ου Διαγωνισμού Σύνθεσης
2021-05-31 - 2021-06-01
Με την επιστολή μας από 11 Μαΐου 2020 σας είχαμε ενημερώσει για τα αποτελέσματα του 3ου Διαγωνισμού Σύνθεσης της Στέγης Ελληνικών Χορωδιών, επισυνάπτοντας και τις παρτιτούρες από τα 12 καλύτερα κομμάτια και είχαμε αποστείλει ανοιχτό κάλεσμα, σε όποιες χορωδίες μας ενδιαφέρονται, να δηλώσουν συμμετοχή στην εκδήλωση που θα διοργανώναμε φέτος για την παρουσίαση των έργων αυτών.
Αναλυτικές πληροφορίες: 3ος Διαγωνισμός Σύνθεσης

Παγκόσμιο Χορωδιακό Φεστιβάλ αφιερωμένο στο Περιβάλλον
2021-05-08 - 2021-05-10
To μεγαλύτερο ψηφιακό χορωδιακό Φεστιβάλ που έχει πραγματοποιηθεί ποτέ στον κόσμο διοργανώνει το 11ο Παγκόσμιο Φεστιβάλ Χορωδιών Μιούζικαλ και η χορωδία ‘ΚΟΡΑΗΣ”, στις 8 και 9 Μαΐου 2021 και ώρα 20.00.
Περισσότεροι από τρεις χιλιάδες χορωδοί από εβδομήντα πέντε χορωδίες και τριάντα δύο διαφορετικές χώρες ενώνουν τη φωνή τους για να τραγουδήσουν για το Περιβάλλον και την κλιματική αλλαγή.
Αναλυτικές πληροφορίες υπάρχουν στην σχετική ανακοίνωση.

1ο Πανελλήνιος Διαγωνισμός Τραγουδιού για παιδική ή παιδικές φωνές στο πνεύμα του καρναβαλιού
2021-04-30 - 2021-05-01
Η Κοινωφελής Επιχείρηση Δήμου Πατρέων – Καρναβάλι Πάτρας και ο Πολιτιστικός Οργανισμός Δήμου Πατρέων συνδιοργανώνουν τον 1ο Πανελλήνιο Διαγωνισμό Τραγουδιού για παιδική ή παιδικές φωνές στο πνεύμα του καρναβαλιού, με φορέα υλοποίησης (σε ό,τι αφορά στο μουσικό μέρος) το Δημοτικό Ωδείο Πατρών.

ΟΡΟΙ ΣΥΜΜΕΤΟΧΗΣ:
1.Ο 1ος Πανελλήνιος Διαγωνισμός Τραγουδιού θα γίνει σε (2) κύκλους:
Α΄ Κύκλος: Τέλος Οκτωβρίου 2021
Β΄ Κύκλος (τελικός): Φεβρουάριος 2022
2.Μπορούν να λάβουν μέρος με ένα έργο, συνθέτες από όλη την Ελλάδα, ανεξαρτήτως ηλικίας.
3.Οι ενδιαφερόμενοι πρέπει να συμπληρώσουν δελτίο συμμετοχής που να περιλαμβάνει στοιχεία του συνθέτη (όνομα, επώνυμο, διεύθυνση κατοικίας, τηλέφωνο επικοινωνίας, email) και το τραγούδι (μουσικό υλικό για πιάνο και φωνή/-ές) στη Γραμματεία του Διαγωνισμού έως την 30η Απριλίου 2021 μαζί με ένα σύντομο Βιογραφικό Σημείωμα
4.Οι συνθέτες στις αιτήσεις τους θα αναφέρουν εάν επιθυμούν να δηλώσουν συγκεκριμένο ερμηνευτή/-ές. Σε διαφορετική περίπτωση, η Επιτροπή του Διαγωνισμού θα επιλέξει (κατόπιν ακρόασης) την καλύτερη δυνατή ερμηνεία από τις προτάσεις – αιτήσεις των μουσικών φορέων της πόλης.
5.Οι υποψήφιοι που έχουν δηλώσει συμμετοχή και τελικά αποσύρονται πρέπει να το κάνουν εγκαίρως γνωστό στη Γραμματεία του Διαγωνισμού
6.Όλες οι φάσεις του Διαγωνισμού μπορούν να μαγνητοφωνηθούν, μαγνητοσκοπηθούν και αναμεταδοθούν καθοιονδήποτε τρόπο (ραδιόφωνο, τηλεόραση, CD), χωρίς καμία αμοιβή για τους υποψήφιους.
7.Οι υποψήφιοι, το έργο των οποίων θα επιλεγεί για τον Β’ Κύκλο (τελικό) ο οποίος θα λάβει χώρα στην Πάτρα τον Φεβρουάριο 2022, πρέπει να στείλουν ενορχηστρωμένο (πάρτες και παρτιτούρα) το έργο έως τη 15η Δεκεμβρίου 2021.
8.Η ενορχήστρωση των τραγουδιών είναι: πιάνο, βιολί, βιολοντσέλο, κοντραμπάσο, φλάουτο, κλαρινέτο, τρομπέτα, τρομπόνι, κρουστά, ηλεκτρική κιθάρα, ηλεκτρικό μπάσο, ντραμς, παραδοσιακά όργανα (μαντολίνο, ούτι, λαούτο, βιολί, σαντούρι, κρουστά). Η επιλογή των οργάνων (από τον παραπάνω πίνακα) είναι ελεύθερη για κάθε συνθέτη.
9.Η Εξεταστική Επιτροπή είναι πενταμελής.

ΒΡΑΒΕΙΑ
1.Α΄ ΒΡΑΒΕΙΟ: 500 ΕΥΡΩ
2.Β΄ ΒΡΑΒΕΙΟ: 300 ΕΥΡΩ
3.Γ΄ ΒΡΑΒΕΙΟ: 200 ΕΥΡΩ
4.3 ΑΝΑΜΝΗΣΤΙΚΑ ΔΙΠΛΩΜΑΤΑ ΓΙΑ ΤΗΝ ΚΑΛΥΤΕΡΗ ΕΡΜΗΝΕΙΑ
5.ΚΥΚΛΟΦΟΡΙΑ ΤΩΝ 12 ΚΑΛΥΤΕΡΩΝ ΤΡΑΓΟΥΔΙΩΝ ΣΕ CD ΑΠΟ ΤΗΝ ΚΕΔΗΠ ΚΑΡΝΑΒΑΛΙ ΠΑΤΡΑΣ

ΑΙΤΗΣΗ – ΣΤΟΙΧΕΙΑ ΕΠΙΚΟΙΝΩΝΙΑΣ:
Το δελτίο συμμετοχής του υποψήφιου πρέπει να περιλαμβάνει το έργο, όνομα, επώνυμο, πατρώνυμο, τηλέφωνο επικοινωνίας, διεύθυνση, ΤΚ, email, Βιογραφικό (προαιρετικό) και να αποσταλεί είτε ηλεκτρονικά, με θέμα «ΑΙΤΗΣΗ ΓΙΑ ΤΟΝ 1ο ΔΙΑΓΩΝΙΣΜΟ ΤΡΑΓΟΥΔΙΟΥ ΓΙΑ ΠΑΙΔΙΚΗ Ή ΠΑΙΔΙΚΕΣ ΦΩΝΕΣ ΣΤΟ ΠΝΕΥΜΑ ΤΟΥ ΚΑΡΝΑΒΑΛΙΟΥ» στο email: dim.odio@patrasculture.gr
είτε ταχυδρομικώς στη Διεύθυνση Αράτου 10, ΤΚ 26221, με την ένδειξη ΠΡΟΣ ΔΗΜΟΤΙΚΟ ΩΔΕΙΟ ΠΑΤΡΩΝ
Για περισσότερες πληροφορίες:
Γραφείο Δημοτικό Ωδείου: 2610 271087
Γραφείο Κοινωφελούς Επιχείρησης Δήμου Πατρέων – ΚΑΡΝΑΒΑΛΙ ΠΑΤΡΑΣ
Ιστοσελίδα: www.carnivalpatras.gr / email: info@carnivalpatras.gr

Διαδικτυακή Διημερίδα για το Spiritual
2021-04-24 20:00 - 2021-04-25 22:00 (Europe/Athens) | Διαδικτυακή πλατφόρμα
ΔΙΗΜΕΡΙΔΑ ΓΙΑ ΤΟ SPIRITUAL
Σάββατο 24 &Κυριακή 25 Απριλίου 2021, 20:00 – 22:00

Αγαπητοί συνάδελφοι και φίλοι του Χορωδιακού γίγνεσθαι,
συμπληρώσαμε ένα χρόνο από την έναρξη της πανδημίας του Covid-19, από τον Μάρτιο του 2020 έως και σήμερα. Το γεγονός αυτό μας έχει στερήσει τη χαρά της χορωδιακής μουσικής και τη χορωδιακής συνύπαρξης.
Έχουμε στερηθεί με την εφαρμογή των μέτρων για την αποφυγή διάδοσης της πανδημίας, όλες τις καλλιτεχνικές μας δραστηριότητες, τις
πρόβες, τις συναυλίες, τις δημιουργικές συναναστροφές μας και τις συναντήσεις μας στα χορωδιακά φεστιβάλ.
Οι ελπίδες δεν πρέπει να χαθούν, ας παραμείνουμε ασφαλείς, μέχρι να χαλαρώσουν τα μέτρα προστασίας και να μπορέσουμε και πάλι να τραγουδάμε όλοι από κοντά χωρίς περιορισμούς, όπως στο παρελθόν.
Μέχρι τότε, η Π.Ε.ΔΙ.ΧΟ. σας ετοίμασε μία διημερίδα με ένα πολύ ενδιαφέρον θέμα το SPIRITUAL.
Η συμμετοχή σας στη διημερίδα αυτή είναι δωρεάν και αποτελεί μία προσφορά της Πανελλήνιας Ένωσης Διευθυντών Χορωδιών.
Για να λάβετε μέρος στην διημερίδα αυτή, στείλτε ένα e-mail με τα στοιχεία σας (Ονοματεπώνυμο, Ιδιότητα, τηλέφωνο επικοινωνίας, το e-mail σας) στα e-mail:

του Διαχειριστή της διημερίδας Κωνσταντίνου Κτενά, ktenask@otenet.gr και
της Π.Ε.ΔΙ.ΧΟ. pediho@hotmail.com.

Θα λάβετε απάντηση λίγες ημέρες πριν τη διεξαγωγή της διημερίδας, με το link και το password με τα οποία θα μπορέσετε να συνδεθείτε για να παρακολουθήσετε και να υποβάλλετε στο τέλος τις ερωτήσεις σας.
Εισηγητής θα είναι ο διακεκριμένος καθηγητής και διευθυντής χορωδίας Αλέξανδρος Τσίχλης
(επισυνάπτεται βιογραφικό)

Περιμένουμε με χαρά να σας δούμε διαδικτυακά και να σας καλωσορίσουμε στην διημερίδα.

Για το Δ.Σ. της Π.Ε.ΔΙ.ΧΟ
Ο Πρόεδρος Η Γεν. Γραμματέας
Prof.Dr. Ευστάθιος Δημ. Αρβανίτησς Μο. Μαριλία Ηλ. Ηλία

Διαβάστε παρακάτω το πρόγραμμα της Διημερίδας:

Διημερίδα ΠΕΔΙΧΟ για το SPIRITUAL
2021-04-24 - 2021-04-26
Η Πανελλήνια Ένωση Διευθυντών Χορωδιών διοργανώνει μία Διημερίδα με αποκλειστικό θέμα το SPIRITUAL με Εισηγητή το Μαέστρο και Καθηγητή κο Αλέξανδρο Τσίχλη ο οποίος διαμένει και εργάζεται στο Βερολίνο.
Η διημερίδα αυτή είναι για όλους και προσφέρετε ΔΩΡΕΑΝ από την Π.Ε.ΔΙ.ΧΟ. δηλώστε τη συμμετοχή σας έγκαιρα ώστε να λάβετε τον κωδικό συμμετοχής για μπορέσετε να την παρακολουθήσετε.

Ημερίδα: Διαδικτυακές πρόβες χορωδιών τον καιρό της πανδημίας
2021-03-07 10:30 - 14:30
Αναλυτικές πληροφορίες και το πρόγραμμα υπάρχουν εδώ: http://www.stegi-chorus.gr/%ce%b7%ce%bc%ce%b5%cf%81%ce%af%ce%b4%ce%b1-%ce%b3%ce%b9%ce%b1-%cf%84%ce%b9%cf%82-%ce%b4%ce%b9%ce%b1%ce%b4%ce%b9%ce%ba%cf%84%cf%85%ce%b1%ce%ba%ce%ad%cf%82-%cf%80%cf%81%cf%8c%ce%b2%ce%b5%cf%82-%cf%87/

Τακτική Απολογιστική Γενική Συνέλευση Στέγης 2020
2020-12-13 11:00
Σας ενημερώνουμε ότι η Τακτική Απολογιστική Γενική Συνέλευση των Μελών της ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ θα πραγματοποιηθεί την Κυριακή 13 Δεκεμβρίου 2020 στις 11:00 π.μ. Διαδικτυακά.
Αναλυτικές πληροφορίες υπάρχουν στη σχετική ανακοίνωση.

Ψηφιακό Χορωδιακό Φεστιβάλ για την Ειρήνη
2020-11-23 - 2020-11-24
Το Παγκόσμιο Φεστιβάλ Χορωδιών Μιούζικαλ , στο πλαίσιο των γιορτών πολυγλωσσίας του Δήμου Θεσσαλονίκης, διοργανώνει ψηφιακό χορωδιακό Φεστιβάλ αφιερωμένο στην Ειρήνη, στις 23 Νοεμβρίου 2020. Θα δημιουργηθεί ηλεκτρονική έκδοση όπου θα καταγραφούν όλες οι χορωδίες που θα συμμετάσχουν στο Φεστιβάλ και θα σταλούν αναμνηστικά διπλώματα στις χορωδίες που θα λάβουν μέρος.
Παρακαλούμε στείλτε το τραγούδι σας διάρκειας 3 έως 7 λεπτών μέχρι τις 16 Νοεμβρίου 2020. Στείλτε ένα τραγούδι για την Ειρήνη! Στείλτε το βίντεό σας στο e-mail choirkorais94@gmail.com & worldfestival.musical@hotmail.co

38ο Διεθνές Χορωδιακό Φεστιβάλ Καρδίτσας
2020-11-19 - 2020-11-30
Από Πέμπτη 19 Νοεμβρίου έως Κυριακή 29 Νοεμβρίου 2020 θα πραγματοποιηθεί το 38ο ιεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη.
Στα πλαίσια του Διεθνούς Φεστιβάλ Καρδίτσας εντάχθηκε το ευρωπαϊκό πρόγραμμα <LET’S SING ΟRATORIO>, της <Δημιουργικής Ευρώπης>, και θα παρουσιαστεί το κορυφαίο αριστούργημα το Ορατόριο <ΔΗΜΙΟΥΡΓΙΑ> του Γιόζεφ Χάυδν. Τα χορωδιακά μέρη του περίφημου Ορατορίου – Δημιουργία, του μεγάλου συνθέτη Γιόζεφ Χάυδν θα ερμηνευθούν ως κοινά έργα στο τέλος της κάθε βραδιάς, με συνοδεία πιάνου αλλά θα παρουσιασθούν και ως μια ενότητα μαζί με την Συμφωνική Ορχήστρα του Νις της Σερβίας και σολίστ στη λήξη του Φεστιβάλ.
Παράλληλα οι χορωδίες θα έχουν τη δυνατότητα να εμφανιστούν και στο εξωτερικό, όπου θα παρουσιαστεί το έργο.
Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Επίσης, φέτος για πρώτη φορά θα δοθεί η δυνατότητα συμμετοχής σε σχολικές χορωδίες, που διευκολύνονται να λάβουν μέρος λόγω των προβλημάτων που προέκυψαν από την μετάθεση της ημερομηνίας της 12ης Διεθνούς Συνάντησης Σχολικών Χορωδιών Καρδίτσας.
Το 38ο Διεθνές Χορωδιακό Φεστιβάλ Καρδίτσας επίσης είναι αφιερωμένο στους κορυφαίους συνθέτες Giovanni Animuccia (1520–1571) και Vincenzo Galilei (1520–1591) για τα 500 χρόνια από τη γέννησή τους, Tomaso Giovanni Albinoni (1671-1750) για τα 270 χρόνια από το θάνατό του, Johann Sebastian Bach (1685-1750) για τα 270 χρόνια από το θάνατό του, Giuseppe Tartini (1692-1770) για τα 250 χρόνια από το θάνατό του, και Γιάννη Χρήστου (1926-1970) για τα 50 χρόνια από το θάνατό του.
Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών.
Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι:

Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά.

Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Το Φεστιβάλ πραγματοποιείται στη διάρκεια όλης της χρονιάς με πολλές εκδηλώσεις σε διάφορους χώρους και σε διαφορετικές περιοχές, προκειμένου να γίνουν Κοινωνοί της Μουσικής ευρύτερα στρώματα της περιοχής.
Εκδηλώσεις υλοποιούνται στην αίθουσα εκδηλώσεων “Αφροδίτη” του ξενοδοχείου Kierion Hotel της Καρδίτσας, την τεράστια και πανέμορφη αίθουσα χιλίων θέσεων του Mouzaki Palace Hotel. Παράλληλες εκδηλώσεις γίνονται στην Λίμνη Πλαστήρα, σε μοναστήρια της περιοχής, σε άλλους Δήμους, στο Δημοτικό Κινηματοθέατρο, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, κ.λ.π.
Παράλληλα, θα πραγματοποιηθεί το 9ο Πανελλήνιο Σεμινάριο Διεύθυνσης Μικτής-Νεανικής- Γυναικείας-Παιδικής Χορωδίας από την Παρασκευή 27 Νοεμβρίου έως την Κυριακή 29 Νοεμβρίου 2020, στο οποίο θα διδάξει ο Νίκος Ευθυμιάδης( Master of Arts στην διεύθυνση).
Οι χορωδίες που θα λάβουν μέρος, μπορούν να εκπροσωπήσουν το Διεθνές Φεστιβάλ Καρδίτσας και τη χώρα μας σε σπουδαία, Μουσικό-Χορωδιακά Φεστιβάλ του εξωτερικού όπως στο Castellamare di Stabbia(Νάπολη) της Ιταλίας από 18 έως 23 Μαΐου ,στο Νόβισαντ της Σερβίας 24 Απριλίου, στη Ρώμη της Ιταλίας από 12 έως 13 Μαΐου, στο Bacaou της Ρουμανίας από 26 έως 27 Απριλίου και στην Opava της Τσεχίας στις 18 Οκτωβρίου.
Επίσης, μπορούν να λάβουν μέρος στο σημαντικό CAMPUS ESTIVO MUSICALE του SALERNO ΙΤΑΛΙΑΣ που θα πραγματοποιηθεί από 23 έως 28 Ιουλίου.
Δηλώσεις Συμμετοχής έως 31 Μάΐου 2020.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας, ο Δήμος Μουζακίου, και η Πανελλήνια Ομοσπονδία Χορωδιών και Διευθυντών Χορωδιών.
Για περισσότερες πληροφορίες, τον Κανονισμό, τη Δήλωση Συμμετοχής και το Σεμινάριο οι ενδιαφερόμενοι μπορούν να απευθύνονται στη Γραμματεία του Διεθνούς Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδίας: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr.

7ο Πανελλήνιο Σεμινάριο Στέγης Ελληνικών Χορωδιών (Διαδικτυακό): Η Μουσική της Αναγέννησης
2020-11-08 - 2020-11-30
Η Στέγη Ελληνικών Χορωδιών ως Συλλογικός Χορωδιακός Φορέας της πατρίδας μας, έχει ως σκοπό της την έμπρακτη υποστήριξη των Ελληνικών Χορωδιών των Μαέστρων τους και των νέων μουσικών που ασχολούνται με την Χορωδιακή Μουσική. Μετά την επιτυχημένη διεξαγωγή πέντε εξαιρετικών Σεμιναρίων στον Βόλο το 2007, στη Θεσσαλονίκη το 2008 στην Αθήνα το 2016, στη Λάρισα το 2017, στην Αθήνα το 2019, αλλά και την ακύρωση ενός ακόμα Σεμιναρίου που θα λάμβανε χώρα στην Πάτρα το 2018, λόγω της ξαφνικής απώλειας του Αντώνη Κοντογεωργίου, προχωρά στη διοργάνωση του 7ου Πανελλήνιου Σεμιναρίου, το οποίο, λόγω της πανδημίας του Κορωνοϊού (Covid-19), θα διεξαχθεί διαδικτυακά.
Το Σεμινάριο θα διεξαχθεί διαδικτυακά για τέσσερεις συνεχόμενες Κυριακές του Νοεμβρίου του 2020, από τρεις (3) ώρες κάθε φορά, ξεκινώντας από την Κυριακή 8 Νοεμβρίου από 11:00 έως 14:00 μέσω πλατφόρμας του Zoom.
Αναλυτικές πληροφορίες και η αίτηση συμμετοχής βρίσκεται στη σελίδα του Σεμιναρίου.

1ο Διεθνές Φεστιβάλ Χορωδιών Αγρινίου
2020-10-02 - 2020-10-05
Ο «Πνευματικός Πολιτιστικός Σύλλογος Αγία Σκέπη» με κύρια δραστηριότητα τη χορωδία «Αγία Σκέπη», επίσημος εγγεγραμμένος φορέας του Υπουργείου Πολιτισμού (αρ.μητρ. 6113) ανακοινώνει το «1ο Διεθνές Φεστιβάλ Χορωδιών Αγρινίου 2020» – 1st International Choral Festival of Agrinio 2020» που θα διεξαχθεί στο Αγρίνιο στις 2, 3 και 4 Οκτωβρίου 2020.
Ο «Πνευματικός Πολιτιστικός Σύλλογος Αγία Σκέπη» λειτουργεί τα τελευταία χρόνια ως πραγματικό κύτταρο πολιτισμού και καλλιτεχνικής δημιουργίας, προάγει τη Βυζαντινή Μουσική η οποία συγκαταλέγεται στον Κατάλογο της Παγκόσμιας Πολιτιστικής Κληρονομιάς της UNESCO και η πρόταση του Φεστιβάλ προκάλεσε άριστη εντύπωση σε αξιολόγηση του Υπουργείου Πολιτισμού.
Το φεστιβάλ έχει Οργανωτική και Επιστημονική Επιτροπή και Καλλιτεχνική Διευθύντρια του Φεστιβάλ είναι η Χρυσούλα Τασολάμπρου, Αντιπρόεδρος του «Συνδέσμου Χορωδιών Ορχηστρών και Φιλαρμονικών Ελλάδος». Η κ. Χρυσούλα Τασολάμπρου δηλώνει για το Φεστιβάλ:
Με κύριους στόχους την προαγωγή της χορωδιακής μουσικής, την ανάπτυξη του πνευματικού και πολιτιστικού επιπέδου και την καλλιέργεια του μουσικού αισθήματος, αλλά και την ενίσχυση σύγχρονων μοντέλων πολιτιστικής διοίκησης, σχεδιασμού και παραγωγής πολιτιστικών δράσεων ξεκινά το «1ο Διεθνές Φεστιβάλ Χορωδιών Αγρινίου 2020». Τo φεστιβάλ γίνεται αφορμή για συνάντηση καλλιτεχνών και πολιτισμών. Αποτελεί σημαντικό πολιτιστικό γεγονός για την πόλη του Αγρινίου, αλλά και την ευρύτερη περιοχή της Αιτωλοακαρνανίας, ενισχύοντας την εξωστρέφειά της. Παράλληλα αποτελεί εργαλείο μάρκετινγκ και προβάλλει την πόλη και τις επιχειρήσεις της και κατ΄ επέκταση την τοπική παραγωγική και οικονομική αναζωογόνηση, δεδομένου ότι καλλιτέχνες από άλλες ελληνικές πόλεις και το εξωτερικό θα έχουν την ευκαιρία να γνωρίσουν και να ζήσουν τα μέρη μας. Το φεστιβάλ γίνεται παράγοντας τοπικής ανάπτυξης και υπεραξία για τον Δήμο Αγρινίου αλλά και την περιοχή της Δυτικής Ελλάδος, γίνεται μέσο προώθησης της εικόνας και της ταυτότητας της πόλης. Προσβλέπουμε στο να γίνει θεσμός το Φεστιβάλ και να αποτελεί σημαντική τομή για την εκπαίδευση, τον Πολιτισμό, την Τέχνη και τη Μουσική. Το Φεστιβάλ ως εκδήλωση είναι μέσο επικοινωνίας και μόνο έτσι μπορεί και πρέπει να γίνεται αντιληπτό. Έχει τους δικούς του επιμέρους στόχους, τη δική του μεθοδολογία, τους δικούς του τρόπους εφαρμογής και τους δικούς του κανόνες. Οτιδήποτε άλλο που είναι αυθαίρετο, μπορεί να είναι εκδήλωση επιφανειακά μεν, αλλά παράλληλα αποτελεί και μια ουτοπία εκδήλωσης.Το Φεστιβάλ έχει πνευματικά δικαιώματα που αφορούν στην πνευματική προστασία του διακριτικού του τίτλου, της πρωτότυπης μακέτας και του επικοινωνιακού υλικού, καθώς και στο σύνολο των εκδηλώσεων.
Θέλουμε τη συμμετοχή όλων και κυρίως των ευπαθών ομάδων ώστε να καταπολεμηθούν κάθε είδους διακρίσεις και κοινωνικοί αποκλεισμοί. Για αυτό το λόγο θα υπάρχει ελεύθερη είσοδος για το κοινό σε όλες τις συναυλίες του Φεστιβάλ.
Πληροφορίες για συμμετοχές: τηλ. 6943400311, email: agriniofestival@gmail.com

20o Πανελλήνιο Συνέδριο Χορωδιών
2020-10-02 - 2020-10-05
Ανακοινώνεται, προς τις, απανταχού, στην Ελλάδα, Πολυφωνικές Χορωδίες, ότι, το «20° ΠΑΝΕΛΛΗΝΙΟ ΣΥΝΕΔΡΙΟ ΧΟΡΩΔΙΩΝ», για το 2020, πραγματοποιείται στην ιστορική ΤΡΙΠΟΛΙΤΣΑ!
Η ΧΟΡΩΔΙΑ ΤΡΙΠΟΛΗΣ, μετά από αλλεπάλληλες ακυρώσεις…, αναλαμβάνει να οργανώσει το 20Ο ΠΑ.ΣΥ.ΧΟ το 3ήμερο 2, 3 και 4 Οκτώβρη 2020. Η Χ.Τ. φιλοδοξεί να οργανώσει ένα, όσο το δυνατόν άρτιο, Συνέδριο, που, να ικανοποιήσει τα, εν Ελλάδι, Διοικητικά και Καλλιτεχνικά στελέχη των Χορωδιών μας, και να τα προικίσει με διοικητικά και καλλιτεχνικά εφόδια για την περαιτέρω πορεία τους προς όφελος των Χορωδιακών φορέων στους οποίους δραστηριοποιούνται.

Χορωδιακό Εργαστήρι CHORTO FESTIVAL
2020-08-22 - 2020-08-27
Χορωδιακό εργαστήρι και masterclass διεύθυνσης χορωδίας διοργανώνει το CHORTO FESTIVAL στο Πήλιο. Αναλυτικές πληροφορίες στην παρακάτω αφίσα:

13ο CANTEMUS International Choral Festival
2020-08-16 - 2020-08-22
από 16 μέχρι 21 Αυγούστου 2020 στην Nyíregyháza Ουγγαρίας.
Το φεστιβάλ οργανώνεται από το Cantemus Choral Institute.
Όλα τα είδη χορωδιών μπορούν να λάβουν μέρος, είτε στο ελεύθερο είτε στο διαγωνιστικό μέρος του.
Το Φεστιβάλ διευθύνεται από τον σπουδαίο μαέστρο Dénes Szabó, ο οποίος και θα διδάξει παράλληλα
και ένα σημαντικό “MASTERCOURSE Διεύθυνσης Χορωδίας“.
Οι Χορωδίες CANTEMUS (Παιδικές, Μικτή και η Γυναικεία PRO MUSICA) με 45 χρόνια διεθνή παρουσία
θα λειτουργήσουν ως Χορωδιακό εργαστήριο και ως οικοδεσπότες.
ΑΙΤΗΣΗ ΣΥΜΜΕΤΟΧΗΣ – Προθεσμία μέχρι 31 Ιανουαρίου:
http://cantemusfestival.org.hu/application-form/
ΕΝΗΜΕΡΩΤΙΚΟ ΣΗΜΕΙΩΜΑ:
http://cantemusfestival.org.hu/downloads/
Video:
https://youtu.be/NuEx5tB5oJQ

Preveza International Choral Festival
2020-07-06 - 2020-07-13
International Preveza Choral Festival has been organizing for 38 consecutive years.
The International Choral Festival of Preveza is organized by autonomous choral organization, namely the Choral Society of Preveza «Armonia» and it is of a non-profitable character.
In its frames, a very trustworthy choral competition takes place, which is attended annually by numerous choirs from all over the world. Moreover, the fact that its Jury Committee consists of globally renowned choral personalities guarantees the validity and reliability of its results, while at the same time it has a strongly educational character since the choirs’ directors get both written and oral recommendations, as well as recordings of their choir’s performance in the competition.
Its educational character is even more strengthened with the realization of a choral conducting workshop by globally renowned choral conducting professors.
Preveza is a safe and easily accessible town at the northern-western edge of the area of Epirus.
Preveza, situated just 3km from Aktion Airport, is a lovely town with distinct neoclassical architecture, an enchanting coastline, picturesque fish taverns and imposing fortifications. The surrounding area is of particular historical, cultural and natural interest, as it boasts numerous monuments, archaeological sites, amazing beaches and unique ecological destinations, providing the ideal conditions for an
unforgettable stay.
Tourist infrastructure is rather satisfying, while prices concerning accommodation and restaurants are rather low for any economic capacity.
Preveza is full of archaeological sites since it is built on the ruins of Ancient Nikopolis, the city that left its mark in ancient years, since it was built in remembrance of the naval battle which had taken place in this area (Aktio) between the forces of Antonios and Kleopatra against the forces of Octavianos August. Furthermore, not far from Preveza there lies the Necromancy of Acheron, which was of great importance in the Ancient World. Besides, Preveza is a good basis for excursions to the globally famous touristic resorts of Parga and Lefkada, and even Corfu and Ioannina.
The ICF of Preveza is of a non-profitable character; that is why the participating choirs pay only a very low fee, which covers some organizational expenses. Each choir is responsible for their own accommodation and food. So, they always get better prices according to their needs and financial capacity.
The soul of the ICF of Preveza is volunteering. Every year there are more than 300 volunteers, who give their own colour and features to the organization of the festival.
All the businesses of the town help and support the festival, ensuring an idyllic atmosphere which the visitors will never forget.
Its events are attended by more than 5000 people annually.
Feel free to contact with us in order to give you more information or visit our website and social media.
We wish you a beautiful new season and renew our appointment from 6 to 12 July 2020 at the 38th International Choral Festival of Preveza in Preveza.
—
Kosmas Koronaios
Commissioner – International Choral Festival of Preveza
P.O. Box 29, GR-48 100 Preveza, Greece
+30 69 77 132 107
armonia4@otenet.gr,prevezachoralfestival@gmail.com
http://www.armoniachoir.gr/festival/index.php
https://www.facebook.com/InternationalChoralFestivalOfPreveza
https://vk.com/id445436451

5ο Χορωδιακό Φεστιβάλ Αρχαίας Ολυμπίας
2020-07-04 - 2020-07-06
Διοργάνωση: Μικτή Χορωδία Πύργου

7ο Πανελλήνιό Σεμινάριο Διεύθυνσης Παιδικής - Σχολικής – Μικτής Χορωδίας
2020-07-03 - 2020-07-06
Ένα σημαντικό σεμινάριο Διεύθυνσης Σχολικής – Παιδικής-Μικτής Χορωδίας θα πραγματοποιηθεί από Παρασκευή 3 έως Κυριακή 5 Ιουλίου 2020 στην πανέμορφη Λίμνη Νικολάου Πλαστήρα, που διοργανώνει η Πανελλήνια Ομοσπονδία Χορωδιών και Διευθυντών Χορωδίας σε συνεργασία με το Διεθνές Φεστιβάλ Καρδίτσας και το Ωδείο Καρδίτσας – Κων/νος Ευθυμιάδης.
Το θέμα του Σεμιναρίου αφορά κυρίως την ερμηνεία της Αναγεννησιακής Μουσικής, που θεωρείται η κορυφαία περίοδος ανάπτυξης της Χορωδιακής Τέχνης αλλά θα επεκταθεί και σε άλλες περιόδους έως τη σύγχρονη μουσική.
Το σεμινάριο απευθύνεται σε διευθυντές Χορωδιών (παιδικών, νεανικών, μικτών, ανδρικών, γυναικείων, ωδείων), καθώς και σε καθηγητές μουσικής Α’ Βάθμιας και Β’ Βάθμιας εκπαίδευσης που διευθύνουν σχολική χορωδία, σε διευθυντές χορωδιών παιδικής, νεανικής, μικτής χορωδίας κλπ.
Σε ένα μαγευτικό, δροσερό και ασφαλές περιβάλλον καθηγητές μουσικής – διευθυντές χορωδιών θα έχουν την ευκαιρία να απολαύσουν ένα πλούσιο σεμινάριο, που περιλαμβάνει πρωινή – απογευματινή εργασία και βραδινές συναυλίες, με όλα τα απαραίτητα μέτρα και προφύλαξης, όπως επιβάλουν οι νόμοι του Κράτους σήμερα.
Την ίδια περίοδο θα πραγματοποιηθούν ενδιαφέρουσες συναυλίες μουσικής δωματίου από Έλληνες και ξένους καλλιτέχνες με πολύ περιορισμένο αριθμό ακροατών στον ανοιχτό χώρο της πισίνας του Mouzaki Palace Hotel στα πλαίσια του 38ου Διεθνούς Φεστιβάλ Καρδίτσας.
Το πρόγραμμα περιλαμβάνει:

Τεχνική διεύθυνσης
Ρεπερτόριο μικτής χορωδίας από τη μονοφωνική μουσική έως την πολυφωνία
Ερμηνεία
Μεθοδολογία διδασκαλίας ενός τραγουδιού
Τεχνική φωνητικής
Σχολικό – Παιδικό Χορωδιακό τραγούδι (Θεωρία & Πράξη)

Όλα τα παραπάνω μαθήματα θα πραγματοποιηθούν σύμφωνα με τους κανόνες προστασίας και προφύλαξης, που θεσμοθετούνται καθημερινά και μας επιτρέπουν την πραγματοποίηση του σεμιναρίου κανονικά (Όλα τα μαθήματα θα πραγματοποιηθούν με τις απαραίτητες αποστάσεις και τα μέτρα προφύλαξης, τόσο σε εσωτερικό αεριζόμενο, όσο και σε εξωτερικό χώρο).
Η θεωρία θα δέσει με τη πράξη διεύθυνσης παιδικής – σχολικής-μικτής χορωδίας, που απαιτεί ιδιαίτερη εξειδίκευση.
O Νίκος Ευθυμιάδης έχει ασχοληθεί για πολλές δεκαετίες με την παιδική φωνή και παιδικές, σχολικές αλλά και μικτές, ανδρικές, γυναικείες χορωδίες.
Ο Νίκος Ευθυμιάδης, πάνω από 30 χρόνια πρωτοστατεί στη χορωδιακή ζωή της χώρας (και όχι μόνο) διαμέσου Σεμιναρίων Διεύθυνσης, Χορωδιακών Εργαστηρίων, Συναντήσεων και Φεστιβάλ, συναυλιών, μαδριγαλιστικών συνόλων καθώς και μικτών, γυναικείων, παιδικών και σχολικών χορωδιών που διευθύνει(https://www.youtube.com/channel/UCYlv45rVt06ZP7E1Ii-VdZA/videos?view_as=subscriber).
Ο Νίκος Ευθυμιάδης (Master of Arts στη Διεύθυνση) είναι Επισκέπτης Καθηγητής στη Μουσική Σχολή του Πανεπιστημίου της Νις (Σερβία) και Καλλιτεχνικός Διευθυντής του Διεθνούς Φεστιβάλ Καρδίτσας, καθώς και Ωδείων. Διετέλεσε Ειδικός Συνεργάτης – Σύμβουλος του Υπουργού Παιδείας για θέματα μουσικής και καλλιτεχνικής εκπαίδευσης. Επίσης, διευθύνει επί δεκαετίες πολυφωνικές χορωδίες, ερμηνεύοντας ένα ευρύ ρεπερτόριο Ελληνικής και ξένης μουσικής (από την αρχαία ελληνική μουσική μέχρι σήμερα), στην Ελλάδα και το εξωτερικό. Έχει πραγματοποιήσει πάνω από χίλιες διακόσιες (1200) συναυλίες στο εξωτερικό (Ευρώπη – Η.Π.Α) και πολλές διαλέξεις σε διεθνή συνέδρια. Ιδιαίτερη είναι η εξειδίκευσή του στην παλαιά μουσική (γρηγοριανό – αμβροσιανό μέλος – αναγέννηση). Έχει διδάξει σε πολλά σεμινάρια διεύθυνσης στην Ελλάδα, στην Κύπρο και το εξωτερικό.
Είναι μέλος Διεθνών Κριτικών Επιτροπών Φεστιβάλ και Διαγωνισμών Χορωδιών του εξωτερικού και της Ελλάδος. Εκδότης – Διευθυντής του πρωτοποριακού περιοδικού μουσικής εκπαίδευσης, χορωδιακής μουσικής, σύνθεσης και μουσικολογίας «Μουσική Καρτελίνα» (Ο Νέος Μουσικός Χαρτοφύλακας), Καλλιτεχνικός Διευθυντής Διεθνούς Φεστιβάλ Μουσικής Δελφών, Κεφαλονιάς κ.λπ.
Σε όλους τους συμμετέχοντες θα σταλεί έγκαιρα ένα πλούσιο ρεπερτόριο, ώστε να προετοιμαστούν κατάλληλα.
Οι πρόβες θα συνοδεύονται με ελεύθερο διάλογο από τους συμμετέχοντες για την επίλυση κάθε απορίας.
Στους συμμετέχοντες θα δοθούν βεβαιώσεις συμμετοχής για τις 28 περίπου ώρες διδασκαλίας.
Θα υπάρξουν, εκτός από τους ενεργά συμμετέχοντες, και ακροατές του Σεμιναρίου.
Θα υπάρξει μικρό φωνητικό σύνολο – χορωδία του Ωδείου Καρδίτσας – Κωνσταντίνος Ευθυμιάδης ως χορωδιακό εργαστήρι.
Το σεμινάριο θα πραγματοποιηθεί σε ένα από τα ωραιότερα ξενοδοχεία της περιοχής, το Mouzaki Palace Hotel, που συνδυάζει πολύ όμορφη θέα, εσωτερική και εξωτερική πισίνα, spa, γυμναστήριο, εξαιρετική κουζίνα, πολύ καλές τιμές και εύκολη πρόσβαση από γειτονικούς νομούς για ανθρώπους που θα πηγαινοέρχονται καθημερινά. Η διαμονή στο συγκεκριμένο ξενοδοχείο δεν είναι υποχρεωτική.

Ημερομηνία Λήξης Δηλώσεων Συμμετοχής είναι η 19η Ιουνίου 2020.
Για δηλώσεις συμμετοχής οι ενδιαφερόμενοι μπορούν να απευθύνονται καθημερινά στη Γραμματεία του Διεθνούς Φεστιβάλ Καρδίτσας και στα τηλέφωνα 24410 / 75440 – 42896 και στο e-mail nke@otenet.gr.

2ο Σεμινάριο Διεύθυνσης Παιδικών Χορωδιών (Πάτρα)
2020-04-24 - 2020-04-27
Πάτρα, 24-26 Απριλίου με τους Basilio Astulez Duque και την Μαρία Έμμα Μελιγκοπούλου.
Αναλυτικές πληροφορίες στην αφίσα.

3ος Πανελλήνιος Διαγωνισμός Μουσικής Art & Art Magazine
2020-03-28 - 2020-03-29
Σας προσκαλούμε όλους στα Βραβεία – Θεσμός του Art & Art Magazine, 28 Μαρτίου 2020 στο Πολεμικό Μουσείο Αθηνών, όπου θα βραβευθούν σπουδαίες προσωπικότητες για την προσφορά τους στις Επιστήμες και στον Πολιτισμό της Πατρίδος μας!
Παράλληλα και καθ΄όλη τη διάρκεια της ημέρας, θα διαγωνίζονται νέοι και νέες στον 3ο Πανελλήνιο Διαγωνισμό που διοργανώνει το περιοδικό μας, σε Μουσικά Όργανα, Τραγούδι, Βυζαντινή Μουσική, Χορωδίες & Μουσικά Σύνολα και θα βραβευθούν μετά το πέρας του Διαγωνισμού, με Χρηματικά Έπαθλα, Επαίνους, Μετάλλια, Δισκογραφικό Συμβόλαιο & ένα τραγούδι Δώρο στον 1ο διακριθέντα, από τον σπουδαίο Έλληνα Συνθέτη & Στιχουργό Γιώργο Μουκίδη. Πάντα βέβαια με την ανάλογη αίγλη αλλά και προβολή που αρμόζει σε τέτοιου είδους καλλιτεχνικά γεγονότα. Σας περιμένουμε!
Αναλυτικές πληροφορίες: https://artandartmagazine.wixsite.com/2018/?fbclid=IwAR3e2-dtY7wVZ0QDBlmOPjZskvZOnDidcZBDo0HWTcHXKA2ih3Sy9FV1WMs

3° Πανελλήνιο FOLK FESTIVAL Τρίπολης
2020-03-27 - 2020-03-30 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
Το «3ο FOLK FESTIVAL TRIPOLIS» θα λάβει χώρα το 3ήμερο, Παρασκευή 27, Σάββατο 28 και Κυριακή (πρωί) 29 Μαρτίου 2020, στο Μαλλιαροπούλειο Θέατρο.
Η Πρόσκληση είναι ανοιχτή για όλες τις ενδιαφερόμενες Χορωδίες που επιθυμούν να συμμετάσχουν. Θα τηρηθεί σειρά προτεραιότητας.
Η καθεμιά Χορωδία στη διάρκεια του 25λέπτου της προγράμματος θα ερμηνεύσει έξι κομμάτια εκ των οποίων τα τρία πρέπει να είναι Φολκλορικά.
Για περισσότερες πληροφορίες, μπορείτε να καλείτε στα τηλέφωνα: 6977997359 (Ελένη Αλεξοπούλου – Μαέστρος του Νεανικού τμήματος “La Vita”), 6977719001 (Νίκος Γαργαλιώνης – Γενικός Γραμματέας της Χορωδίας Τρίπολης), 271022840 και 6974796591, (Μαρία Καγκλή, ειδικός Γραμματέας).

Συμφωνική Ορθόδοξη Λειτουργία Δημήτρη Παπαποστόλου
2020-03-19 19:00 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Παρουσίαση μουσικής έκδοσης “Συμφωνική Ορθόδοξη Λειτουργία” Δημήτρη Παπαποστόλου
Την Πέμπτη, 19 Μαρτίου 2020, στις 7 μ.μ. ο Μουσικός Εκδοτικός Οίκος Παπαγρηγορίου Νάκας θα παρουσιάσει στον «Παρνασσό» (Πλατεία Καρύτση 8) τη μουσική έκδοση «Συμφωνική Ορθόδοξη Λειτουργία» ( Missa Graeca ) του συνθέτη Δημήτρη Παπαποστόλου
Επιμελητής
της έκδοσης είναι ο Ευάγγελος Κατσινα βάκης, γλωσ σολόγος (διδάκτωρ του Πανεπιστημίου
Αθηνών), φιλόλογος και μουσικός, ο οποίος και τη συμπλήρωσε με μουσικολογική μελέτη, όπου
σκιαγραφεί τις εξελικτικές τάσεις της ελληνικής παραδοσιακής μουσικής κατά την διάρκεια των δύο
τελε υταίων αιώνων και καθορίζει τη θέση της Συμφωνικής Ορθόδοξης Λειτουργίας εντός του
σκιαγραφούμενου πλαισίου. Τονίζει πως ο Δημήτρης Παπαποστόλου συνδύασε με απόλυτη επιτυχία στη
Συμφωνική Ορθόδοξη Λειτουργία μια αυθεντική ελληνική αρμονία με καινοφανή στην ορθόδοξη
λειτουργική μουσική ρυθμικά στοιχεία και τη χαρακτηρίζει ως έργο με υψηλό επίπεδο συνθετικής
έμπνευσης.
Η έκδοση περιλαμβάνει Εισαγωγικό Σημείωμα του Συνθέτη, ο οποίος, μεταξύ άλλων, επισημαίνει: «Ο
ήχος της Συμφωνικής Ορθόδοξης Λειτουργίας εκπο ρεύεται από την αρχαία ελληνικ ή μουσική, εναγκαλίζεται
με το βυζαντινό μέλος, προσπαθεί να καλύψει την πολιτιστική και πολιτισμική στασιμότητα που έφερε στην
Ελλάδα η Φραγκοκρατία και Τουρκοκρατία για πέντε και πλέον αιώνες και δημιουργεί γέφυρες για να
διαπεράσει τον ελληνικό ήχο μέσα από τις χαμένες για την πατρίδα μας ιστορικές αναγεννήσεις ””….. Με αυτή
την ευθύνη της συνέχειας προσπάθησα μέσα στον θρησκευτικό ήχο να διαπεράσω αποχρώσεις και
ανταύγειες της δημοτικής μας μουσικής. Προσδοκώ ότι ο πολύπτυχος αρμονικός μανδύας των ηχητικ ών
χρωμάτων και ρυθμών που καθρεφτίζει το ρυθμικό φορτίο των αρχαιοελληνικών κειμένων, δεμένο άρρηκτα
με την οκτάηχο θα ενδύσει τον ψυχισμό του ακροατή».
Το βιβλίο προλογίζει ο Αρχιεπίσκοπος Αλβανίας κ.κ. Αναστάσιος, τονίζοντας ότι η Συμφωνική Ορθόδοξη Λειτουργία του Δημήτρη Παπαποστόλου αγγίζει βαθιά την ψυχή, συγκινεί και ανυψώνει πνευματικά.
Η έκδοση συνοδεύεται από CD της Συμφωνικής Ορθόδοξης Λειτουργίας ερμηνευμένης από την
καταξιωμένη διεθνώς Πειραματική Χορωδία του Δ.Π. , μαζί με άλλες πέντε χορ ωδίες από διάφορα μέρη
της Ελλάδας και από το οργανικό σύνολο του συνθέτη Pro Arte , αποτελούμενο από μέλη της Συμφωνικής
Ορχήστρας της ΕΡΤ.
Ομιλητές είναι:
Δημήτρης Παπαδημητρίου, συνθέτης, Άκης Γκολφίδης, μηχανικός ήχου, Ευάγγελος
Κατσιναβάκης, γλωσσολόγ ος PhD , φιλόλογος, μουσικός, και Θωμάς Λουζιώτης, Πρόεδρος της Στέγης
Ελληνικών Χορωδιών. Συντονιστής είναι ο Κωστής Τσιάκα λος, δημοσιογράφος συγγραφέας. Η
ηθοποιός Λουκία Πιστιόλα θα διαβάσει κείμενο του συνθέτη.

Μικρά Αριστουργήματα
2020-03-18 21:00 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Η ορχήστρα «Καμεράτα Φιλομούζικα» υπό την διεύθυνση του Φοίβου Παπαδόπουλου θα πραγματοποιήσει συναυλία.
Πρόγραμμα
Η περίφημη και άκρως δεξιοτεχνική «Τρίλια του Διαβόλου» σονάτα για βιολί και έγχορδα σε σολ ελάσσονα του Γκιουζέπε Ταρτίνι. Σόλο βιολί: Κλεόδωρος Αγόρας.
Συμφωνία αρ. 23 kv 161 του Βόλφγκανγκ Αμαντέους Μότσαρτ. Την έγραψε σε ηλικία 17 ετών! Τα τρία μέρη της αντανακλούν το πρώιμο ταλέντο του μεγάλου συνθέτη, ο οποίος άφησε ανεξίτηλη την σφραγίδα της ιδιοφυίας του στην παγκόσμια μουσική κληρονομιά.
Η ορχήστρα «Καμεράτα Φιλομούζικα» έχει σαν σκοπό να αναδεικνύει έργα που δεν παίζονται συχνά, ιδιαίτερα στο ελληνικό κοινό. Έτσι στο δεύτερο μέρος της συναυλίας θα ακουστούν αποσπάσματα – πραγματικοί μουσικοί θησαυροί! – από καντάτες του Γιόχαν Σεμπάστιαν Μπαχ. Σύμφωνα με ερευνητές μουσικολόγους ίσως οι ωραιότερες μουσικές στιγμές του μεγάλου συνθέτη βρίσκονται ανάμεσα στις περίπου 220 καντάτες που διασώζονται και δυστυχώς σε περισσότερες από 120 που έχουν χαθεί… Θα ακουστούν μέρη από τις καντάτες bwv 12,30,34,78,104,142,208.
Τραγουδούν: Σοφία Μιχαηλίδου– σοπράνο, Ντίνα Στράνη-άλτο, Κωστόπουλος Βασίλης- Δεναχής– μπάσος. Συμμετέχει η χορωδία του καλλιτεχνικού εργαστηρίου «Μαρσύας» σε διδασκαλία Νίκου Καριώτη.
Μουσική Διεύθυνση: Φοίβος Παπαδόπουλος

5ο Πανελλήνιος Διαγωνισμός Μουσικής UNESCO Ελλάδος
2020-03-13 - 2020-03-16 | Ραδιομέγαρο ΕΡΤ, Μεσογείων 432, Αγία Παρασκευή, Αττικής
ΠΡΟΚΗΡΥΞΗ 5ου ΠΑΝΕΛΛΗΝΙΟΥ ΔΙΑΓΩΝΙΣΜΟΥ ΜΟΥΣΙΚΗΣ 2020
Ο Όμιλος για την UNESCO Τεχνών, Λόγου και Επιστημών Ελλάδος, υπηρετώντας τα ιδανικά του Πολιτισμού και θέλοντας να καταστεί αρωγός των νέων μουσικών ταλέντων της πατρίδας μας, προκηρύσσει τον 5ο Πανελλήνιο Διαγωνισμό Μουσικής, για το 2020. Σκοπός του διαγωνισμού είναι η προώθηση της καλλιτεχνικής άμιλλας και η ηθική ανταμοιβή εκείνων που με τη μελέτη παρουσιάζουν και αξιοποιούν το ταλέντο τους. Ο διαγωνισμός πραγματοποιείται με τη συνδρομή της ΕΡΤ.
Οι διαγωνιζόμενοι θα αξιολογηθούν στις κάτωθι κατηγορίες από κριτική επιτροπή, αποτελούμενη από αναγνωρισμένους και καταξιωμένους καθηγητές και μουσικούς. Πρόεδρος του Διαγωνισμού είναι ο διακεκριμένος μουσικοσυνθέτης και μέλος του Δ.Σ. της ΕΡΤ, Δημήτρης Παπαδημητρίου.
Για λόγους διασφάλισης της αντικειμενικότητας του διαγωνισμού, τα μέλη της επιτροπής θα ανακοινωθούν, μετά την έκδοση των αποτελεσμάτων.

Οι συμμετέχοντες θα διαγωνιστούν στις κάτωθι μουσικές κατηγορίες:

ΠΝΕΥΣΤΑ (Φλάουτο, Όμποε, Κλαρινέτο, Σαξόφωνο κλασικό, Φαγκότο, Τρομπέτα, Τρομπόνι, Κόρνο, Τούμπα)
ΕΓΧΟΡΔΑ (Βιολί, Βιόλα, Βιολοντσέλο, Κοντραμπάσο)
ΠΙΑΝΟ
ΚΙΘΑΡΑ
ΠΑΡΑΔΟΣΙΑΚΑ ΟΡΓΑΝΑ (Μπουζούκι, Ταμπουράς, Ούτι, Κλαρίνο, Σαντούρι, Κανονάκι, Λύρα Κρητική – Ποντιακή, Βιολί παραδοσιακό, Λαούτο)
ΜΟΝΩΔΙΑ
ΠΑΡΑΔΟΣΙΑΚΟ ΤΡΑΓΟΥΔΙ

Για όλες τις κατηγορίες οργάνων ισχύουν οι κάτωθι ηλικιακές κατηγορίες:

ΕΦΗΒΟΙ: από 12 ως 18 ετών (17 και 12 μηνών), συμπληρωμένα μέχρι την ημερομηνία του διαγωνισμού
ΕΝΗΛΙΚΕΣ: από 18 ως 28 ετών (27 και 12 μηνών), συμπληρωμένα μέχρι την ημερομηνία του διαγωνισμού

Για τη Μονωδία και το Παραδοσιακό τραγούδι:
ΕΝΗΛΙΚΕΣ: από 18 ως 28ετών (γυναίκες), από 18 ως 30 ετών (άνδρες)

Ο 5ος Πανελλήνιος Μουσικός Διαγωνισμός του Ομίλου, δεν έχει κερδοσκοπικό χαρακτήρα.
Ο Όμιλος θα απονείμει βραβεία (Α’, Β’, Γ’) και επαίνους και μόνον τα Α’ βραβεία (για κάθε κατηγορία οργάνων και φωνών) θα έχουν το χρηματικό έπαθλο των 300€.
Ο διαγωνισμός θα πραγματοποιηθεί στις 13, 14 και 15 Μαρτίου 2020 στο ΡΑΔΙΟΜΕΓΑΡΟ της ΕΡΤ επί της οδού Μεσογείων – Αγ. Παρασκευή Αττικής. Επίσης, θα οριστεί ημερομηνία μέσα στο 2020 για την τελετή βράβευσης και συναυλία, όπου θα ερμηνεύσουν οι νικητές του διαγωνισμού.

Καταληκτική ημερομηνία δηλώσεων συμμετοχής: 14 Φεβρουαρίου 2020 (με σφραγίδα ταχυδρομείου).

Αναλυτικά οι όροι, καθώς και λεπτομέρειες ή ανακοινώσεις για το διαγωνισμό υπάρχουν στην ιστοσελίδα του Ομίλου: www.clubunesco.gr, καθώς και στο facebook στις σελίδες του:
https://www.facebook.com/groups/44986999454/ και https://www.facebook.com/pages/Club-for-Unesco-Art-Literature-and-Science-of-Greece/357515824393596

Πληροφορίες:
Γραμματεία Ομίλου
Τηλέφωνο: 210 9514523
Email: unescohellas.tlee@gmail.comΡΑΔΙΟΜΕΓΑΡΟ της ΕΡΤΡΑΔΙΟΜΕΓΑΡΟ της ΕΡΤΡΑΔΙΟΜΕΓΑΡΟ της ΕΡΤΡαδιομέγαρο ΕΡΤ

Artiva 6th Youth Music Festival
2020-03-13 - 2020-03-16
ΠΑΙΔΙΚΑ-ΝΕΑΝΙΚΑ-ΜΑΘΗΤΙΚΑ
ΦΩΝΗΤΙΚΑ & ΟΡΓΑΝΙΚΑ ΣΥΝΟΛΑ
13-14-15 ΜΑΡΤΙΟΥ 2020 – ΒΟΥΛΕΥΤΙΚΟ ΝΑΥΠΛΙΟ
Για πληροφορίες και δηλώσεις συμμετοχής επικοινωνήστε με την ARTIVA στο e-mail: artiva.youthmusicfestival@gmail.com ή στο τηλ. 6936774018.

Συναυλία με τραγουδια και έργα ελλήνων συνθετών
2020-03-11 19:00 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Ελληνικό Ωδείο Μαρούσι

2o Σεμινάριο Διεύθυνσης Χορωδίας με τον Dr. Arpad Toth
2020-03-06 - 2020-03-09
Το Ωδείο Kodály έχει για δεύτερη συνεχόμενη χρονιά την χαρά να διοργανώνει
Σεμινάριο Διεύθυνσης Χορωδίας, Χορωδιακού τραγουδιού
και Φωνητικής Μουσικής Δωματίου
με τον διεθνούς φήμης Ούγγρο μαέστρο και μουσικοπαιδαγωγό dr. Árpád Tóth.
ΑΙΤΗΣΕΙΣ ΣΥΜΜΕΤΟΧΗΣ: https://forms.gle/UaSetEWMRFDfMiTg7
Στο Χορωδιακό Εργαστήρι με τον Árpád Tóth μπορούν να συμμετέχουν ενεργά
μαέστροι, χορωδοί και φωνητικά σύνολα,
καθώς κατά το τριήμερό αυτό θα γίνει αναφορά σε τεχνική διεύθυνσης,
τεχνική πρόβας, επιλογή ρεπερτορίου και στυλιστική προσέγγιση
χορωδιακών / φωνητικών έργων,
καθώς και στον χορωδιακό αυτοσχεδιασμό.
Οι μαέστροι που επιθυμούν να συμμετέχουν στο Master class διεύθυνσης
θα έχουν τη δυνατότητα να διευθύνουν:
* την ΠΑΙΔΙΚΗ ΧΟΡΩΔΙΑ ΤΟΥ ΩΔΕΙΟΥ KODÁLY,
* τη Γυναικεία Χορωδία Δωματίου Fancy
*την μικτή χορωδία που θα αποτελείται από τους χορωδούς- συμμετέχοντες
του Εργαστηρίου, υπό την καθοδήγηση του dr. Árpád Tóth.
Όσοι επιθυμούν να συμμετέχουν ως χορωδοί,
όχι μόνο θα παρακολουθήσουν ΟΛΟΚΛΗΡΟ το πρόγραμμα του σεμιναρίου,
αλλά θα συμμετέχουν και ΕΝΕΡΓΑ σε αυτό,
καθώς θα αποτελέσουν το εργαλείο δοκιμών τόσο του dr. Tóth,
όσο και των μαέστρων που συμμετέχουν στο Master class διεύθυνσης.
Όλοι οι συμμετέχοντες θα έχουν την ευκαιρία να έρθουν σε επαφή
με τον ΧΟΡΩΔΙΑΚΟ ΑΥΤΟΣΧΕΔΙΑΣΜΟ,
καθώς και με ένα ευρύ φάσμα επιλεγμένου χορωδιακού ρεπερτορίου
Στους συμμετέχοντες θα δοθούν αναλυτικές Βεβαιώσεις!
ΚΟΣΤΟΣ:
Σεμινάριο διεύθυνσης χορωδίας: 110 ευρώ
(προκαταβολή 30 ευρώ *)
Συμμετοχή στο εργαστήρι ως χορωδός για όλο το σεμινάριο: 40 ευρώ
(προκαταβολή 20 ευρώ *)
Συμμετοχή με φωνητικό σύνολο: 70 ευρώ / μέλος
(προκαταβολή 20 ευρώ / μέλος*)
Συμμετοχή στο εργαστήρι ως χορωδός για μια μέρα: 20 ευρώ
*Η προκαταβολή κατατίθεται στον λογαριασμό:
EUROBANK : [REDACTED]
Παρακαλώ στην ΑΙΤΙΟΛΟΓΙΑ γράψτε: Σεμιναριο ΤΟΤΗ ΕΠΙΘΕΤΟ ΟΝΟΜΑ σας
Η προκαταβολή δεν επιστρέφεται σε περίπτωση που ο υποψήφιος ακυρώσει την συμμετοχή του.
Πληροφορίες για το σεμινάριο:
210-6824940 / 6942488794
kodalycon2@gmail.com
και στην Γραμματεία του Ωδείου Kodály (Χαλάνδρι, Κύπρου 61)
ΑΙΤΗΣΕΙΣ ΣΥΜΜΕΤΟΧΗΣ: https://forms.gle/UaSetEWMRFDfMiTg7
O Dr. Árpád Tóth γεννήθηκε στη Βουδαπέστη,
σπούδασε Διεύθυνση Χορωδίας και Μουσικοπαιδαγωγικά στην Ακαδημία Ferenc Liszt,
απ’ όπου απέσπασε και τον Διδακτορικό του τίτλο στην Διευθυνση Χορωδίας.
Διδάσκει Παιδαγωγικά της μουσικής και Διεύθυνση Χορωδίας
τόσο στην Ακαδημία Ferenc Liszt, στο Ινστιτούτο Kodály,
καθώς και Θεωρητικά της μουσικής στο Πανεπιστήμιο του Szeged.
Ταυτόχρονα διδάσκει μουσική και στη δευτεροβάθμια εκπαίδευση,
στο Λύκειο της Σχολής Καλών Τεχνών της Βουδαπέστης.
Έχει διευθύνει διάφορες χορωδίες στην Ουγγαρία
και συχνά καλείται να διδάξει Διεύθυνση Χορωδίας και Μουσικοπαιδαγωγικά
σε όλο τον κόσμο: στην Κίνα, την Γερμανία, την Αυστραλία, Σλοβακία, κ.ά.
Η αγάπη του για το ερασιτεχνικό χορωδιακό κίνημα
τον οδήγησαν στην ίδρυση της μεγάλης κοινοτικής χορωδίας Csíkszerda στη Βουδαπέστη,
η οποία μετράει πλέον 600 ενεργά μέλη στο καταστατικό της,
3 μεγάλες μικτές χορωδίες, μια παιδική, μια νεανική και αρκετές χορωδίες δωματίου.
O Árpád Tóth και η Csíkszerda ίδρυσαν και οργανώνουν ετησίως
το Χορωδιακό Φεστιβάλ “Βραδιά Χορωδιών” στη Βουδαπέστη
και παρουσιάζουν περίπου 15 χορωδιακά project τον χρόνο.

Αποκριάτικο Γλέντι Μουσικού Ομίλου Σπάρτης
2020-03-01 21:00
Ο Μουσικός Όμιλος Σπάρτης κλείνει για μια ακόμη φορά τον κύκλο των αποκριάτικων εκδηλώσεων στην πόλη μας, την Κυριακή 1 Μαρτίου 2020, στις 9 το βράδυ, με ένα απίθανο γλέντι, που μόνο ο Μ.Ο.Σ. ξέρει να διοργανώνει!
Σας περιμένουμε εκεί που οι καρναβαλικοί ρυθμοί εναλλάσσονται με παραδοσιακά αποκριάτικα τραγούδια, εκεί που όλοι γινόμαστε μία παρέα απολαμβάνοντας ξέφρενο χορό μέχρι αργά, στο κέντρο Αλάμπρα.
Στην παρέα μας θα είναι ο Τάσος Σκιαδάς και ο Νίκος Σταυρόπουλος, που μαζί με την πολύχρωμη παρέα του Μ.Ο.Σ. θα σας υποδεχτούν σε ένα ξεφάντωμα προσαρμοσμένο στις επιταγές της πιο κεφάτης εποχής του έτους: της Αποκριάς!
Για τις προσκλήσεις σας, παρακαλούμε απευθυνθείτε έγκαιρα στο φαρμακείο Ν. Ρέγκλη (κ. Πλατεία Σπάρτης) και στο κατάστημα κ. Ευγενίας Τσάχαλη του Αργύρη (Ηλ. Γκορτσολόγου 22). Στην τιμή (18 ευρώ) περιλαμβάνεται πλήρες μενούκαι κρασί, ενώ θα υπάρξουν και πολλές άλλες εκπλήξεις στη διάρκεια μιας αλησμόνητης βραδιάς διασκέδασης, όπως μόνο ο Μουσικός Όμιλος Σπάρτης ξέρει να διοργανώνει.
Για οποιαδήποτε άλλη πληροφορία μη διστάσετε να επικοινωνήσετε μαζί μας στα 6947307582 και 6949981664

2ο ΣΕΜΙΝΑΡΙΟ ΔΙΕΥΘΥΝΣΗΣ ΧΟΡΩΔΙΑΣ ΣΤΗΝ ΚΟΡΙΝΘΟ
2020-02-21 - 2020-02-24
Θέμα : “Από τον Palestrina στον Haydn”
ΜΕ ΤΟΝ ΝΙΚΟ ΕΥΘΥΜΙΑΔΗ
Από την Παρασκευή 21 έως και την Κυριακή 23 Φεβρουαρίου 2020 θα πραγματοποιηθεί στην Κόρινθο ένα σημαντικό και ενδιαφέρον από παιδαγωγικής και μουσικής άποψης Σεμινάριο Διεύθυνσης Χορωδίας, που διοργανώνει το Σύγχρονο Κορινθιακό Ωδείο, στο οποίο θα διδάξει ένας εκ των κορυφαίων διευθυντών Χορωδίας, ο Νίκος Ευθυμιάδης (Master of Arts στη Διεύθυνση).
Το τριήμερο σεμινάριο (21 έως και 23 Φεβρουαρίου 2020) απευθύνεται σε Διευθυντές Χορωδιών (μικτών, ανδρικών, γυναικείων, παιδικών, νεανικών, ωδείων, σχολείων κ.λπ.), σε καθηγητές μουσικής Α/θμιας και Β/θμιας εκπαίδευσης που διευθύνουν χορωδία, καθώς και σε σπουδαστές μουσικής, εκκολαπτόμενους διευθυντές χορωδίας και σε ερασιτέχνες διευθυντές χορωδίας, χορωδούς κλπ.
Στις αίθουσες του Σύγχρονου Κορινθιακού Ωδείου (Κολιάτσου 33, β΄όροφο, Κόρινθο) καθηγητές μουσικής – διευθυντές χορωδιών, ενεργοί-ακροατές-χορωδοί θα έχουν την ευκαιρία να απολαύσουν ένα πλούσιο σεμινάριο, που περιλαμβάνει πρωινή-απογευματινή εργασία και βραδινές συναυλίες. Τα μαθήματα θα γίνονται καθημερινά, σύμφωνα με το ωρολόγιο πρόγραμμα. Το σεμινάριο είναι διάρκειας 20 εκπαιδευτικών ωρών που αποτελεί πιστοποίηση και ως επιμόρφωση εκπαιδευτικών Α/θμιας & Β/θμιας στη συγκεκριμένη εξειδίκευση.
Το πρόγραμμα περιλαμβάνει:
1. Τεχνική διεύθυνσης
2. Ρεπερτόριο χορωδίας από τη μονοφωνική μουσική έως την πολυφωνία
3. Ερμηνεία
4. Μεθοδολογία διδασκαλίας τραγουδιού
Το ωρολόγιο πρόγραμμα αναλυτικά:
ΠΑΡΑΣΚΕΥΗ 21 ΦΕΒΡΟΥΑΡΙΟΥ 2020 4.00 μ.μ.- 9.00 μ.μ
ΣΑΒΒΑΤΟ 22 ΦΕΒΡΟΥΑΡΙΟΥ 2020 10.00 π.μ – 2.00 μ.μ 4.00 μ.μ.- 9.00 μ.μ
ΚΥΡΙΑΚΗ 23 ΦΕΒΡΟΥΑΡΙΟΥ 2020 9.00 π.μ – 3.00 μ.μ
Η θεωρία θα συνδυαστεί με τη πράξη διεύθυνσης χορωδίας, που απαιτεί ιδιαίτερη εξειδίκευση. Η Χορωδία του Σύγχρονου Κορινθιακού Ωδείου ( μικτή- πολυφωνική), η Παιδική Χορωδία & το Νεανικό Χορωδιακό Σύνολο του Ωδείου θα χρησιμοποιηθούν ως εργαστηριακές χορωδίες. Σε όλους τους συμμετέχοντες – οι οποίοι θα έχουν δηλώσει συμμετοχή έως τις 10/2/2020 -θα σταλεί άμεσα το ρεπερτόριο των εργαστηριακών χορωδιών, για μελέτη και προετοιμασία.
Οι πρόβες συνοδεύονται από ελεύθερο διάλογο με τους συμμετέχοντες για την επίλυση κάθε απορίας.
Σε όλους τους συμμετέχοντες, ενεργούς και ακροατές, θα δοθούν διπλώματα συμμετοχής.
ΑΙΤΗΣΗ ΣΥΜΜΕΤΟΧΗΣ
2ο ΣΕΜΙΝΑΡΙΟ ΔΙΕΥΘΥΝΣΗΣ ΧΟΡΩΔΙΑΣ ΚΟΡΙΝΘΙΑΣ ΑΙΤΗΣΗ (pdf)
ΒΙΟΓΡΑΦΙΚΟ
Ο Νίκος Ευθυμιάδης, πάνω από 30 χρόνια πρωτοστατεί στη χορωδιακή ζωή της χώρας (και όχι μόνο) διαμέσου Σεμιναρίων Διεύθυνσης, Χορωδιακών Εργαστηρίων, Συναντήσεων και Φεστιβάλ, συναυλιών, μαδριγαλιστικών συνόλων καθώς και μικτών, γυναικείων, παιδικών και σχολικών χορωδιών που διευθύνει.
Ο Νίκος Ευθυμιάδης (master of Arts στη Διεύθυνση) είναι Επισκέπτης Καθηγητής στη Μουσική Σχολή του Πανεπιστημίου της Νις (Σερβία) και Καλλιτεχνικός Διευθυντής του Διεθνούς Φεστιβάλ Καρδίτσας, καθώς και Ωδείων. Επίσης, διευθύνει δεκαετίες πολυφωνικές χορωδίες, ερμηνεύοντας ένα ευρύ ρεπερτόριο Ελληνικής και ξένης μουσικής (από την αρχαία ελληνική μουσική μέχρι σήμερα), στην Ελλάδα και το εξωτερικό.
Έχει πραγματοποιήσει πάνω από χίλιες διακόσιες (1200) συναυλίες στο εξωτερικό (Ευρώπη – Η.Π.Α). Ιδιαίτερη είναι η εξειδίκευσή του στην παλαιά μουσική (γρηγοριανό – αμβροσιανό μέλος – αναγέννηση). Έχει διδάξει σε πολλά σεμινάρια διεύθυνσης στην Ελλάδα και στην Κύπρο. Είναι μέλος διεθνών κριτικών επιτροπών Φεστιβάλ και Διαγωνισμών Χορωδιών του εξωτερικού και της Ελλάδος. Εκδότης- Διευθυντής του πρωτοποριακού περιοδικού μουσικής εκπαίδευσης, χορωδιακής μουσικής, σύνθεσης και μουσικολογίας ΜΟΥΣΙΚΗ ΚΑΡΤΕΛΙΝΑ (Ο ΝΕΟΣ ΜΟΥΣΙΚΟΣ ΧΑΡΤΟΦΥΛΑΚΑΣ).
Έχει διατελέσει επί σειρά ετών Καλλιτεχνικός Διευθυντής του ΔΙΕΘΝΟΥΣ ΦΕΣΤΙΒΑΛ ΜΟΥΣΙΚΗΣ ΔΕΛΦΩΝ, Κεφαλλονιάς κ.λπ., Ειδικός συνεργάτης του Υπουργείου Παιδείας για θέματα μουσικής εκπαίδευσης. Δίδαξε στην Ελλάδα στην πρωτοποριακή μουσικοπαιδαγωγική μέθοδο διαδασκαλίας «Τραγουδώ Διαβάζοντας» του Ιταλού Roberto Goitre. Έχει εξειδικευτεί ιδιαίτερα στην παιδική φωνή και διευθύνει παιδικές και σχολικές χορωδίες.

Το Solartissimo στα Ιωάννινα
2020-02-15 19:00 - 20:30 | αίθουσα Κ.Κατσάρη Μεγάρου Εταιρείας Ηπειρωτικών Μελετών
Το φωνητικό σύνολο του Σ.Ω.Λ. Solartissimo υπό την διεύθυνση του Νίκου Στ. Ευθυμιάδη θα μεταβεί το προσεχές Σάββατο στα Ιωάννινα, προσκεκλημένο από την Εταιρεία Ηπειρωτικών Μελετών.Εκεί θα πραγματοποιήσει συναυλία στις 7.00 μ.μ., στην «Αίθουσα Κ. Κατσάρη» του Μεγάρου της, με τίτλο «ΕΝ ΩΔΑΙΣ»
Η είσοδος για το κοινό θα είναι ελεύθερη.
Αφίσα-ΕΗΜ-15-Φεβρ.-2020-2

1ο Φεστιβάλ Χορωδιών Χορωδίας ΔΣΑ
2020-02-15 19:00 | Δημοτικό Μουσικό Θέατρο “Μαρία Κάλλας”, Ακαδημίας 59, Αθήνα
Οι Δικηγόροι συναντούν τη μουσική και μας υπόσχονται ένα ξεχωριστό μουσικό γεγονός το Σάββατο 15 Φεβρουαρίου και ώρα 19.00 στο Δημοτικό Μουσικό Θέατρο “Μαρία Κάλλας”, Ακαδημίας 59.
Στο μουσικό αυτό γεγονός συμμετέχουν:
Η ΜΙΚΤΗ ΧΟΡΩΔΙΑ ΚΑΡΔΙΤΣΑΣ του ΩΔΕΙΟΥ ΚΑΡΔΙΤΣΑΣ-ΚΩΝΣΤΑΝΤΙΝΟΣ ΕΥΘΥΜΙΑΔΗΣ με μαέστρο τον Νίκο Ευθυμιάδη
η ΜΙΚΤΗ ΧΟΡΩΔΙΑ ΝΑΥΠΑΚΤΟΥ με μαέστρο τον Todor Kabakchiev
η ΠΑΙΔΙΚΗ-ΝΕΑΝΙΚΗ ΧΟΡΩΔΙΑ ΤΟΥ Ι.ΝΑΟΥ ΑΓΙΑΣ ΒΑΡΒΑΡΑΣ ΑΡΓΥΡΟΥΠΟΛΗΣ με μαέστρο τη Λώρα Πετροπούλου
η ΜΙΚΤΗ ΧΟΡΩΔΙΑ του ΔΗΜΟΥ ΑΓΙΑΣ ΠΑΡΑΣΚΕΥΗΣ με μαέστρο τον Χρήστο Κουτσονίκα
η ΧΟΡΩΔΙΑ ΚΗΦΙΣΙΑΣ 1937 με μαέστρο τον Χαράλαμπο Μιχαηλίδη και
η ΧΟΡΩΔΙΑ ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΑΘΗΝΩΝ με μαέστρο τον Δημήτρη Καρούζο
Καλλιτεχνική Διεύθυνση : Δημήτρης Καρούζος
Σκηνοθετική Επιμέλεια : Ευγενία Αρσένη
